《【正宫】月照庭_老足秋容，》
元代·未知作者

老足秋容，落日残蝉暮霞，归来雁落平沙。水迢迢，烟淡淡，露湿蒹葭。飘
红叶，噪晚鸦。
【幺】古岸苍苍，寂寞渔村数家，茶船上那个娇娃。拥鸳衾，欹珊枕，情绪
如麻。愁难尽，闷转加。
【六幺序】记当时，枕前话，各指望永同欢洽。事到如今两离别，褪罗裳憔
悴因他。休休自家缘分浅，上心来泪湿罗帕。想薄情镇日迷歌酒，近新来顿阻
鳞鸿，京师里恋烟花。
【幺】哭啼啼自咒骂，知他是忆念人么？蓦闻船上抚琴声，遣苏卿无语嗟呀。
分明认得双解元，出兰舟绣鞋忙さ。乍相逢欲诉别离话。恶恨酒醒冯魁，惊梦杳
无涯。
【鸳鸯儿煞】觉来时痛恨半霎，梦魂儿依旧在篷窗下。故人不见，满江明月
浸芦花。